શહેરના રેલનગરમાં શ્રદ્ધા રેસિડેન્સીમાં રહેતા અને આરપીએફમાં નોકરી કરતા અંબાલાલભાઈ ભગ્ગાજી હિરાગર નામના મારવાડી યુવાને પ્રનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે પોતે પત્ની, દીકરી સાથે નીચે રહે છે મોટો ભાઈ રાજુ અને પત્ની ઉપરના માળે રહે છે પત્ની અને ભાભી દિવાળી પહેલાથી જ માવતરે રાજસ્થાન આંટો મારવા ગયા છે બંને ભાઈઓ એકલા હતા પોતાને એક સપ્તાહથી જૂનાગઢ પરિક્રમાના બંદોબસ્તમાં જવાનું હોવાથી તેઓ ત્યાં હતા દરમિયાન ગત 9 તારીખે રાજુભાઈ શેરીમાં રહેતા માતા શાંતાબેનને ત્યાં સુઈ ગયા હતા સવારે પાડોશમાં રહેતા કિશોરસિંહે તમારા ઘરના તાળા તૂટેલા છે તેવું જણાવતા રાજુભાઈ ત્યાં ધસી ગયા હતા અને ફોન કરતા પોતે પણ રજા લઈને રાજકોટ આવ્યા હતા દરવાજાનો નકુચો તૂટેલો, સામાન વેરવિખેર અને કબાટ પણ તૂટેલો જોવા મળ્યો હતો તપાસ કરતા સોનાનું મંગળસૂત્ર, સોનાની વીંટી, સોનાની બુટી, ચાંદીનો કંદોરો, ચાંદીની જાન્જરી સહીત 88 હજારનો મુદામાલ ગાયબ હતો જેથી ફરિયાદ નોંધાવતા પીએસઆઇ બી પી વેગડા સહિતના સ્ટાફે ગુનાનો ભેદ ઉકેલવા તજવીજ હાથ ધરી છે ચોરીના બનાવો વધતા રેલનગરમાં પેટ્રોલીંગ વધુ સઘન બનાવવું જરૂરી બની ગયું છે.